== Modtagelse og kritik ==
På samme måde som ''Huckleberry Finn'' gennem mere end et århundrede har været populær verden over blandt læsere i alle aldre, og er udkommet på dansk i en række forskellige oversættelser og udgaver, har romanen lige siden sin udgivelse været et yndet studieobjekt for litteraturhistorikere. Ved sin udgivelse blev bogen fra mange sider stærkt kritiseret for sit grove og racistiske sprog, og gennem hele 1900-tallet er den jævnligt blevet beskyldt for stereotype raceskildringer, og ikke mindst den hyppige brug af den nu stærkt nedsættende betegnelse "[[nigger]]", til trods for de mange tegn på, at romanens hovedperson og centrale handling er [[Anti-racisme|anti-racistisk]]. Twain er blevet kritiseret for at have fremstillet slaven Jim på samme stereotype og nedgørende måde som blev brugt i de såkaldte minstrel shows i midten af 1800-tallet, hvor afroamerikanere blev karikeret af udklædte og sortsværtede hvide skuespillere, som talte med de dialekter, som afroamerikanere brugte. Omvendt er fremført, at når Twain ønskede at skildre slavernes sprog og kultur på en troværdig måde, kunne han ikke undgå, at det kunne minde om det man oplevede i minstrel shows.<ref>{{Cite book|url=http://babel.hathitrust.org/cgi/pt?id=uc2.ark:/13960/t3cz3334b|title=Adventures of Huckleberry Finn (Tom Sawyer's comrade).... ... - Full View – HathiTrust Digital Library – HathiTrust Digital Library|author=Twain, Mark |work=HathiTrust|date=oktober 1885|publisher=C. L. Webster}}</ref><ref>[http://wiki.uiowa.edu/pages/viewpage.action?pageId=38342425 Jacob O'Leary, "Critical Annotation of "Minstrel Shackles and Nineteenth Century 'Liberality' in Huckleberry Finn" (Fredrick Woodard and Donnarae MacCann)," Wiki Service, University of Iowa, last modified February 11, 2012, accessed April 12, 2012] {{webarchive |url=https://web.archive.org/web/20110312113444/http://wiki.uiowa.edu/pages/viewpage.action?pageId=38342425 |date=12. marts 2011 }}</ref> Desuden er det påpeget, at Jim er langt den mest heroiske person i romanen, da han er den eneste, som uden tøven udviser venlighed og selvopofrelse.<ref name="Gale 2006">[https://www.gale.com/open-access/the-adventures-of-huckleberry-finn ''The Adventures of Huckleberry Finn: An Overview'', Gale Essential Overviews: Scholarly, Gale, 2006]</ref>
Filosofi Litteratur Samfund Erhvervsliv Kultur